
PASIŪLYMAS
DĖL  LIETUVOS RESPUBLIKOS 
CIVILINIO KODEKSO 2.18, 2.19, 2.27, 3.8, 3.18, 3.24, 3.37, 3.66, 3.138, 3.139, 3.140, 3.142, 3.143, 3.144, 3.145, 3.147, 3.152, 3.157, 3.167, 4.255 STRAIPSNIŲ PAKEITIMO IR  3.19, 3.20, 3.21, 3.22, 3.23, 3.25 STRAIPSNIŲ BEI TREČIOSIOS KNYGOS VIII DALIES PRIPAŽINIMO NETEKUSIAIS GALIOS 
ĮSTATYMO PROJEKTO NR. XIP-2018(3)

Argumentai: 
      Atsižvelgiant į tai, kad:
Lietuvos visuomenėje lyties pakeitimo operacijos vertinamos labai kontroversiškai, visuomenė dėl psichosocialinių priežasčių yra nepasirengusi priimti lyties pakeitimo praktikos, todėl leidimas daryti lyties pakeitimo operacijas sukeltų daug medicininių ir etinių problemų, o esama teisinio neapibrėžtumo situacija, kai nėra Civilinio Kodekso 2.27 straipnį įgyvendinančių teisės aktų, kelia nepagrįstus lūkesčius;
Lietuvos piliečiams lyties keitimo operacijos gali būti atliktos užsienio valstybėse ir siekiant sudaryti galimybes šiems asmenims pasikeisti asmens dokumentus, būtina reglamentuoti civilinės būklės aktų keitimo galimybes.  
Yra galimi atvejai, kad lyties keitimas Lietuvoje  buvo atliekamas nesant poįstatyminio reguliavimo, nes Civilinis Kodeksas nuo 2001m. įtvirtino teisę pasikeisti lytį, ir dėl to gali būti asmenų, kuriems po lyties keitimo Lietuvoje yra reikalingi naują tapatybę įtvirtinantys asmens dokumentai. 
Būtinas teisinis aiškumas sukonkretinant, ką reiškia Civiliniame Kodekse vartojama neapibrėžta sąvoka „medicininiu būdu pasikeisti lytį“

Pasiūlymas: 
      Pakeisti 2.27 straipsnį ir jį išdėstyti taip:
      „2.27 straipsnis. Teisė pakeisti lytį
      Nesusituokęs pilnametis veiksnus asmuo, kuriam diagnozuotas transseksualumas buvo gydomas ne mažiau kaip dvejus metus, turi teisę medicininiu būdu pakeisti savo lytį, jeigu tai mediciniškai įmanoma. Lyties pakeitimas atliekamas sveikatos apsaugos ministro nustatyta tvarka.
1.  Lyties pakeitimas medicininiu būdu (skiriant vaistinius preparatus ir (ar) atliekant chirurgines intervencijas) Lietuvos Respublikoje draudžiamas.
2. Civilinės būklės įrašai dėl užsienyje arba iki šio įstatymo įsigaliojimo datos Lietuvos Respublikoje atlikto lyties pakeitimo medicininiu būdu keičiami tik įstatymo nustatyta tvarka.“  






Teikia:

Seimo nariai

